
ΔΙ ΑΤΑΓΜΑ ΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 440 
Οργανισμός του Πνευματικού Κέντρου Χανιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 7 του Ν. 320/1976 (ΦΕΚ 112/Α/ 
1976) «Περί συστάσεως Πνευματικού Κέντρου Χανιών» και του άρθρου 
1 του Ν. 1697/1987 (ΦΕΚ 57/Α/1987) «Ρύθμιση θεμάτων νομικών 
προσώπων εποπτείας του Υπουργείου Γεωργίας και άλλες διατάξεις». 

2. Τις διατάξεις του άρθρου 24 του Ν. 1558/1985 (ΦΕΚ 137/Α/ 

1985) «Κυβέρνηση και Κυβερνητικά Όργανα». 

3. Τις διατάξεις του άρθρου 3 του X. 1586/1986 (ΦΕΚ 3ι/Α/ 

1986) «Βαθμολογική διάρθρωση των θέσεων του Δημοσίου, ν.π.δ.δ. 
και των Ο.Τ.Α. κιαι άλλες διατάξεις». 

4. Την αριθ. 6474/30.6.88 (ΦΕΚ 451/Β) «Ανάθεση αρμοδιοτή¬ 
των στον Υφυπουργό Οικονομικών Ηλία Παπαηλία». 

5. Τη γνωμοδότηση με αριθμ. 310/1988 του Συμβουλίου της Επι¬ 
κράτειας μετά από πρόταση των Υπουργών Προεδρίας της Κυβέρνη¬ 
σης, Πολιτισμού και του Υφυπουργού Οικονομικών, αποφασίζουμε: 

ΜΕΡΟΣ ΠΡΩΤΟ 
Άρθρο 1 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 

1. Οι υπηρεσίες του Πνευματικού Κέντρου Χανιών (Π.Κ.Χ.) διαρ¬ 
θρώνονται σ’ ένα Τμήμα, το οποίο συγκροτούν τα κατωτέρω I ραφεία. 

α) Γραφείο Διοικητικού - Οικονομικού. 

β) Γραφείο Εκδηλώσεων, Εκθέσεων και Βιβλιοθήκης. 

γ) Γραφείο Στέγης Σπουδαστών και Επιστημόνων. 

2. Η αρμοδιότητα του τμήματος ανάγεται στα κατωτέρω θέματα, 
που κατανέμονται μεταξύ των γραφείων αυτών, ως εξής: 

α) Γραφείο Διοικητικού - Οικονομικού. 

Στο Γραφείο αυτό ανήκουν: 

αα) Όλα τα κατά τις κείμενες διατάξεις θέματα υπηρεσιακής κατά¬ 
στασης του πάσης φύσεως προσωπικού του Πνευματικού Κέντρου Χα¬ 
νιών. 

αβ) Η μέριμνα για την κατάρτιση και τροποποίηση του προϋπολογι¬ 
σμού, τη διαχείριση κάθε δαπάνης, την εκκαθάριση των αποδοχών και 
αποζημιώσεων του πάσης φύσεως προσωπικού, την είσπραξη και κατά¬ 
θεση κάθε εσόδου, την τήρηση των λογιστικών βιβλίων, τη σύνταξη ισο¬ 
λογισμού και απολογισμού, η κατάρτιση της ετήσιας λογοδοσίας στο 
εποπτεύον Υπουργείο Πολιτισμού, ο προγραμματισμός και η διενέργεια 
προμηθειών, σύμφωνα με τις ισχύουσες διατάξεις και τις αποφάσεις του 
Διοικητικού Συμβουλίου και η διαχείριση του πάσης φύσεως υλικού (μό¬ 
νιμου και αναλώσιμου). . 

αγ) Η τήρηση πρωτοκόλλου, διακίνηση αλληλογραφίας, δακτυλο¬ 
γράφηση και αναπαραγωγή εγγράφων και εντύπων. 

αδ) Η μέριμνα για την παραλαβή από το Εθνικό Τυπογραφείο των 


Φύλλων Εφημερίδας της Κυβερνήσεως ή άλλων εντύπων και η διανομή 
τους στα αρμόδια Γραφεία. 

αε) Η βεβαίωση από τον Προϊστάμενο του Γ ραφείου ή το νόμιμο ανα¬ 
πληρωτή του, της ακρίβειας αντιγράφων των Πρακτικών του Διοικητι¬ 
κού Συμβουλίου του Πνευματικού Κέντρου Χανιών και άλλων αντιγρά¬ 
φων, φωτογραφιών ή φωτοτυπιών, οποιωνδήποτε εγγράφων και γε¬ 
νικά δικαιολογητικών, σύμφωνα με τις διατάξεις του Ν. 1599/1986 
«Σχέσεις κράτους - πολίτη, καθιέρωση νέου τύπου δελτίου ταυτότητας 
και άλλες διατάξεις», όπως ισχύουν κάθε φορά. 

αστ) Η μέριμνα για τη βεβαίωση του γνήσιου της υπογραφής του 
προσωπικού και των πολιτών. 

αζ) Η μέριμνα για τη φύλαξη και τον καθαρισμό του κτηρίου του 
Πνευματικού Κέντρου Χανιών, καθώς και για τη λειτουργία του τηλε¬ 
φωνικού κέντρου, των τηλετυπικών και λοιπών μέσων επικοινωνίας, ως 
και της συντήρησης και αποκατάστασης ζημιών του κτηρίου του Πνευ¬ 
ματικού Κέντρου Χανιών. 

αη) Η τήρηση του Αρχείου του πρώην Ταμείου Εφέδρων Πολεμιστών 
Ν. Χανιών, ειδικός διάδοχος του οποίου τυγχάνει το Πνευματικό Κέ¬ 
ντρο Χανιών. 

αθ) Η σύνταξη κτηματολογικού μητρώου του Πνευματικού Κέντρου 
Χανιών και η ανελλιπής ενημέρωσή του. 

αι) Η εν γένει διεκπεραίωση, βάσει των κειμένων διατάξεων και των 
αποφάσεων του Διοικητικού Συμβουλίου, των απαιτουμένων διαδικα¬ 
σιών για την αγορά ή ανέγερση ακινήτων, τη μετατροπή των υπαρχό¬ 
ντων, την τήρηση στοιχείων και κάθε άλλο συναφές θέμα. 

β) Γραφείο Εκδηλώσεων, Εκθέσεων και Βιβλιοθήκης. Στο Γραφείο 
αυτό ανήκουν: 

βα) Η διοργάνωση κάθε είδους πολιτιστικών εκδηλώσεων, όπως συ¬ 
νεδρίων, συναντήσεων και συσκέψεων επί επιστημονικών και κοινωνι¬ 
κών θεμάτων, διαλέξεων, ειδικών θεατρικών παραστάσεων, κινηματο¬ 
γραφικών προβολών, συναυλιών και άλλων καλλιτεχνικών εκδηλώ¬ 
σεων. 

ββ) Η δημιουργία πινακοθήκης για έργα ζωγραφικής, χαρακτικής, 
κεραμικής κ.λπ., ως και η οργάνωση εκθέσεων για τέτοια έργα. 

βγ) Η σύσταση Δημόσιας Βιβλιοθήκης, σύμφωνα με τις ισχύουσες 
διατάξεις περί δημοσίων βιβλιοθηκών. 

βδ) Η δημιουργία βασικού Αρχείου και Αρχείου Προγραμμάτων. 

γ) Γραφείο Στέγης Σπουδαστών και Επιστημόνων. 

Στο Γραφείο αυτό ανήκει: 

γα) Η οργάνωση ξενώνος για τη στέγαση, κατά τη διάρκεια της εκ¬ 
παιδευτικής περιόδου, σπουδαστών και σπουδαστριών, οι οποίοι φοιτούν 
στην Ανώτατη και Ανώτερη Εκπαίδευση στα Χανιά και προέρχονται 
από την ύπαιθρο του νομού Χανιών, προτιμούνται δε τέκνα Εφέδρων 
Πολεμιστών. . 

Η ιδιότητα του Εφέδρου Πολεμιστού προκύπτει από το Μητρώο Εφε¬ 
δρων Πολεμιστών του πρώην Ταμείου Εφέδρων Πολεμιστών νομού Χα¬ 
νιών. Σε περίπτωση που δεν θα υπάρξουν σπουδαστές και σπουδάστριες 
της κατηγορίας αυτής, το θέμα ρυθμίζεται με απόφαση του Διοικητικού 
Συμβουλίου. 

Το Κτήριο Στέγης Σπουδαστών και Σπουδαστριών προσφερεται 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


κατά τη διάρκεια της θερινής περιόδου για τη διαμονή επισκεπτών, αν¬ 
θρώπων των γραμμάτων και της τέχνης, ημεδαπών ή αλλοδαπών, 
κατά τα ειδικότερα που ορίζονται με απόφαση του Διοικητικού Συμβου¬ 
λίου. 

γβ) Η τήρηση μητρώου παροχής στέγης σε σπουδαστές, σπουδά- 
στριες, επιστήμονες και ανθρώπους των γραμμάτων και της τέχνης. 

ΜΕΡΟΣ ΔΕΥΤΕΡΟ 

Άρθρο 2 

ΠΡΟΣΩΠΙΚΟ 

ΔΙΑΚΡΙΣΗ ΘΕΣΕΩΝ ΚΑΤΑ ΚΛΑΔΟΥΣ 

1. Κλάδος Π.Ε. Διοικητικός - Οικονομικός. 

2. Κλάδος Δ.Ε. Διοικητικός - Λογιστικός. 

3. Κλάδος Δ.Ε. Δακτυλογράφων - Στενογράφων. 

4. Κλάδος Υ.Ε. Βοηθητικού Προσωπικού. 

Άρθρο 3 

1. Ο Κλάδος Π.Ε. Διοικητικός - Οικονομικός περιλαμβάνει δύο (2) 
θέσεις. Προσόν διορισμού στον εισαγωγικό βαθμό ορίζεται το πτυχίο ή 
δίπλωμα νομικής ή πολιτικών ή οικονομικών επιστημών ή κοινωνιολο- 
γίας ή διοίκησης επιχειρήσεων Ανωτάτων Εκπαιδευτικών Ιδρυμάτων 
της ημεδαπής ή πτυχίο ή δίπλωμα Ανωτάτης Σχολής Οικονομικών και 
Εμπορικών Επιστημών ή Παντείου Ανωτάτης Σχολής Πολιτικών Επι¬ 
στημών ή ανώτατων βιομηχανικών σχολών της ημεδαπής ή ισότιμο, 
αντίστοιχης ειδικότητας, σχολών της αλλοδαπής. 

2. Ο Κλάδος Δ.Ε. Διοικητικός - Λογιστικός περιλαμβάνει τρεις (3) 
θέσεις. Προσόν διορισμού στον εισαγωγικό βαθμό ορίζεται, για μια πε¬ 
νταετία από την έναρξη ισχύος του ν. 1586/1986, απολυτήριος τίτλος 
Λυκείου γενικής κατεύθυνσης ή ενιαίου πολυκλαδικού Λυκείου χωρίς ει¬ 
δικότητα ή τεχνικού ή επαγγελματικού Λυκείου ή τεχνικού - επαγγελ¬ 
ματικού Λυκείου χωρίς ειδικότητα ή εξατάξιου Γυμνασίου ή τμήματος 
υπαλλήλων γραφείου (διοίκησης) ή τμήματος υπαλλήλων λογιστηρίου 
τεχνικού ή επαγγελματικού Λυκείου ή τεχνικού - επαγγελματικού Λυ¬ 
κείου ή κλάδου διοικητικών υπηρεσιών ή κλάδου οικονομίας ενιαίου πο- 
λυκλαδικού Λυκείου. 

Για την επόμενη πενταετία οι θέσεις του κλάδου καλύπτονται α) από 
δύο άτομα κατόχους απολυτηρίου τίτλου σχολών του προηγούμενου 
εδαφίου και β) από ένα άτομο κάτοχο απολυτηρίου τίτλου κλάδων διοι¬ 
κητικών υπηρεσιών - γραμματέων ή οικονομίας ενιαίου πολυκλαδικού 
Λυκείου ή τμημάτων υπαλλήλων γραφείου (διοίκησης) ή υπαλλήλων 
λογιστηρίου τεχνικού - επαγγελματικού Λυκείου. Μετά τη συμπλήρωση 
της δεύτερης πενταετίας, οι θέσεις του κλάδου καλύπτονται αποκλει¬ 
στικά από κατόχους απολυτηρίου τίτλου κλάδων ή τμημάτων της περί¬ 
πτωσης β του προηγούμενου εδαφίου. 

3. Ο Κλάδος Δ.Ε. Δακτυλογράφων - Στενογράφων περιλαμβάνει μία 
(1) θέση. Προσόντα διορισμού στον εισαγωγικό βαθμό ορίζονται για μια 
πενταετία από την έναρξη ισχύος του ν. 1586/1986 (1.4.1986), απο¬ 
λυτήριος τίτλος Λυκείου γενικής κατεύθυνσης ή ενιαίου πολυκλαδικού 
Λυκείου χωρίς ειδικότητα ή τεχνικού ή επαγγελματικού Λυκείου ή τε¬ 
χνικού - επαγγελματικού Λυκείου χωρίς ειδικότητα ή εξατάξιου Γυμνα- 
σίου ή τμήματος υπαλλήλων γραφείου (διοίκησης) ή τμήματος υπαλλή¬ 
λων λογιστηρίου τεχνικού ή επαγγελματικού Λυκείου ή τεχνικού - 
επαγγελματικού Λυκείου ή κλάδου διοικητικών υπηρεσιών - γραμμα¬ 
τέων ή κλάδου οικονομίας ενιαίου πολυκλαδικού Λυκείου. Για την επό¬ 
μενη πενταετία οι θέσεις του κλάδου καλύπτονται επίσης από κατόχους 
απολυτηρίου τίτλου σχολών του προηγούμενου εδαφίου. Μετά τη συ¬ 
μπλήρωση της δεύτερης πενταετίας, οι θέσεις του κλάδου καλύπτονται 
αποκλειστικά από κατόχους απολυτηρίου τίτλου κλάδου διοικητικών 
υπηρεαιών-γραμματέων ενιαίου πολυκλαδικού Λυκείου ή τμήματος 
υπαλλήλων γραφείου (διοίκησης) τεχνικού-επαγγελμαΐικού Λυκείου. 
Για όλες τις παραπάνω περιπτώσεις ορίζεται ως πρόσθετο προσόν η θερι¬ 
στή γνώση ελληνικής δακτυλογραφίας. 

4. Ο Κλάδος Υ.Ε. Βοηθητικού Προσωπυιού περιλαμβάνει μία (1) 
θέση. Προσόν διορισμού στον εισαγωγικό βαθμό ορίζεται απολυτήριος 
τίτλος υποχρεωτικής εκπαίδευσης (δηλαδή απολυτήριο τριταξίου γυ¬ 
μνασίου ή για υποψηφίους που έχουν αποφοιτήσει μέχρι και το 1980 
απολυτήριο Δημοτικού σχολείου), ή απολυτήριος τίτλος κατώτερης τε¬ 
χνικής σχολής του ν.δ. 580/1970. 

Για μια τριετία από την έναρξη ισχύος του ν. 1586/1986 (1.4.86) 
και κάθε φορά που δεν καθίσταται δυνατή η πλήρωση κενών θέσεων 
κλάδων ΥΕ από υποψήφιους με τα παραπάνω προσόντα, επιτρέπεται ο 


διορισμός προσωπικού με τυπικόν προσόν ορισμένη εμπειρία, στην ειδι¬ 
κότητα που προσλαμβάνεται. 

Άρθρο 4 

ΟΡΙΣΜΟΣ ΠΡΟΪΣΤΑΜΕΝΩΝ 

1. Προϊστάμενος του Τμήματος του Πνευματικού Κέντρου Χανιών 
ορίζεται υπάλληλος του κλάδου Π.Ε. Διοικητικού - Οικονομικού. 

2. Προϊστάμενοι των Γραφείων, ορίζονται υπάλληλοι των κλάδων 
Π.Ε. Διοικητικού - Οικονομικού ή Δ.Ε. Διοικητικού - Λογιστικού. 

Άρθρο 5 

ΚΑΤΑΤΑΞΗ ΠΡΟΣΩΠΙΚΟΥ 

Οι υπάλληλοι που υπηρετούν στο Πνευματικό Κέντρο Χανιών κατά 
τη δημοσίευση του παρόντος Προεδρικού Διατάγματος κατατάσσονται 
αυτοδίκαια, με το βαθμό που κατέχουν, στους κλάδους που προβλέπο- 
νται με το παρόν Προεδρικό Διάταγμα, ως ακολούθως: 

Προσωπικό κλάδων Δ.Ε. Στον κλάδο Δ.Ε. Διοικητικό - Λογιστικό, οι 
υπάλληλοι του μέχρι τώρα κλάδου ΜΕ1 Διοικητικού - Λογιστικού. 

Άρθρο 6 

Η Διοίκηση των εσόδων, εξόδων και κεφαλαίων ως και το Λογιστι¬ 
κόν του Πνευματικού Κέντρου Χανιών διέπονται από τις διατάξεις του 
Ν.Δ. 496/1974 (ΦΕΚ 204/Α/74) «Περί Λογιστικού των Νομικών 
Προσώπων Δημοσίου Δικαίου» όπως ισχύει κάθε φορά. 

Άρθρο 7 

ΠΡΟΫΠΟΛΟΓΙΣΜΟΣ 

Ο Προϋπολογισμός ψηφίζεται από το Διοικητικό Συμβούλιο του 
Πνευματικού Κέντρου Χανιών το αργότερο κατά το μήνα Οκτώβριο 
κάθε χρόνου και υποβάλλεται στο Υπουργείο Πολιτισμού για έγκριση. 
Ο Προϋπολογισμός πρέπει να συνοδεύεται με εισηγητική έκθεση που 
επαρκώς να δικαιολογεί κάθε κονδύλι εσόδων και εξόδων αυτού. 

Άρθρο 8 

ΑΠΟΛΟΓΙΣΜΟΣ - ΙΣΟΛΟΓΙΣΜΟΣ 

Το Γραφείο Διοικητικού - Οικονομικού καταρτίζει κατά το μήνα Ια¬ 
νουάριο κάθε χρόνου τον Απολογισμό εσόδων και εξόδων, περιλαμβανο- 
μένης σ’ αυτόν και της κίνησης κεφαλαίων, καθώς και τον Ισολογισμό 
χρηματικής διαχείρισης κάθε οικονομικού έτους. 

Άρθρο 9 

ΑΝΑΚΗΡΥΞΗ ΧΟΡΗΓΩΝ ΤΟΥ 
ΠΝΕΥΜΑΤΙΚΟΥ ΚΕΝΤΡΟΥ ΧΑΝΙΩΝ 

1) Αυτοί που μεταβιβάζουν εκ χαριστικής αιτίας περιουσιακά στοι¬ 
χεία στο Πνευματικό Κέντρο Χανιών ανακηρύσσονται σε α) ευεργέτες β) 
Δωρητές και γ) Αρωγούς του Πνευματικού Κέντρου Χανιών. 

2) Η ανακήρυξη σε μία από τις τρεις αυτές κατηγορίες γίνεται κάθε 
φορά με απόφαση του Διοικητικού Συμβουλίου. 

Άρθρο 10 

ΔΙΑΧΕΙΡΙΣΗ ΤΟΥ ΧΡΗΜΑΤΟΣ 

1. Η ταμειακή διαχείριση του Πνευματικού Κέντρου Χανιών ασκεί¬ 
ται από τη Τράπεζα της Ελλάδος δια του Υποκαταστήματος της Χα¬ 
νιών, σύμφωνα με τις διατάξεις του από 20.1.1932 Π. Δ/τος «Περί 
διαχειρίσεως των Νομικών Προσώπων υπό της Τραπέζης της Ελλά¬ 
δος» όπως αυτές ισχύουν κάθε φορά και κατά τα ειδικότερα που ορίζο¬ 
νται με τις 184694/1001/20.1.1976 και 132615/23.9.1976απο- 
φάσεις του Υπουργού Οικονομικών. 

2. Για τις εισπράξεις που διενεργούνται από το Πνευματικό Κέντρο 
Χανιών αποδεικτικά πληρωμής αποτελούν οι καθορισμένοι τύποι ει- 
σπράξεως της Τράπεζας της Ελλάδος, οι οποίοι πρέπει να υπογράφο¬ 
νται και από τον καταθέτη. 

3. Τα εντάλματα πληρωμής πρέπει να φέρουν τις υπογραφές του 
•Προέδρου του Διοικητικού Συμβουλίου ή του Νόμιμου αναπληρωτου 
του και του Προϊσταμένου του Τμήματος του Πνευματικού Κέντρου Χα¬ 
νιών. 

4. Οι υπέρ του Πνευματικού Κέντρου Χανιών εισπράξεις και οι σε βά¬ 
ρος του πληρωμές πρέπει να καταχωρίζονται στο Βιβλίο Ταμείου κατα 

χρονολογική σειρά και βάσει των αποδεικτικών εισπράξεων και πληρω¬ 
μών που αποστέλλονται από τη Τράπεζα της Ελλάδος. 

Άρθρο 11 

ΛΟΓΙΣΤΙΚΟ ΤΟΤ ΠΝΕΥΜΑΤΙΚΟΥ 
ΚΕΝΤΡΟΥ ΧΑΝΙΩΝ 

1. Μέχρις ότου τεθούν σε ισχύ οι διατάξεις του Ν. Δ/τος 496/1974, 
που ανεβλήθηκε η ισχύς των με το άρθρο 1 του Νόμου 578/1977 
«Περί αναβολής ενάρξεως ισχύος ενίων διατάξεων του Ν.Δ. 496/1974 
«Περί Λογιστικού των Ν.Π.Δ.Δ. κλπ.», τα θέματα στα οποία αναφέρο- 
νται οι διατάξεις αυτές ρυθμίζονται όπως ορίζεται κατωτέρω: 

α) Για τις υπό του Πνευματικού Κέντρου Χανιών εισπράξεις αποδει¬ 
κτικό πληρωμής για τον καταβάλλοντα αποτελεί ο τίτλος που έχει κα¬ 
θορίσει η Τράπεζα της Ελλάδος που ασκεί τη ταμειακή διαχείριση. 

β) Τα καθήκοντα του διατάκτου των δαπανών είναι ασυμβίβαστα 
προς τα καθήκοντα του εκκαθαριστού αυτών. 

γ) Τα κάθε φύσεως έξοδα του Πνευματικού Κέντρου Χανιών ανα¬ 
γνωρίζονται και εκκαθαρίζονται από τα αρμόδια όργανά του βάσει των 
όσων προβλέπονται με τις κείμενες διατάξεις δικαιολογητικών για κάθε 
είδους δαπάνη που ν’ αποδεικνύουν την κατ αυτού απαίτηση, τα οποία 
μπορούν να συμπληρωθούν και με αλλα στοιχεία που καθορίζονται με 
απόφαση του Διοικητικού Συμβουλίου του. 

2. Για την εφαρμογή των διατάξεων του άρθρου 12 του Ν.Δ. 496/ 
1976 το Γραφείο Διοικητικού - Οικονομικού παρακολουθεί την εξέλιξη 
των αναλαμβανομένων υποχρεώσεων εν σχέσει με την ύπαρξη πιστώ- 
σεως, καμιά δε πράξη ανάληψης υποχρεώσεως υπογράφεται από τον 
διατάκτη, εάν το ανωτέρω Γ ραφείο δεν βεβαιώσει εγγράφως ότι υπάρ¬ 
χει πίστωση και δεν γίνεται υπέρβαση. 

3. Για τη πληρωμή οιουδήποτε εξόδου απαιτείται η έκδοση εντάλμα¬ 
τος, στο οποίο εντέλλεται το συνολικό χρηματικό ποσό της οφειλής. Σε 
κάθε χρηματικό ένταλμα επισυνάπτονται, με την ευθύνη αυτού που το 
εκδίδει, τα δικαιολογητικά που προβλέπονται από τις κείμενες διατά¬ 
ξεις. 

4. Ως προς το τρόπο ανάληψης υποχρεώσεων από τους αρμόδιους 
διατάκτες και ως προς τις υποχρεώσεις των οργάνων αυτών, ως προς 
την διαδικασία εκκαθάρισης και εντολής πληρωμής εξόδων, του τύπου 
των χρηματικών ενταλμάτων και του αριθμού αντιτύπων αυτού και των 
υποχρεώσεων, ευθυνών και καταλογισμών των διατακτών και διαχειρι¬ 
στών εν γένει του Πνευματικού Κέντρου Χανιών, έχουν εφαρμογή οι 
αντίστοιχες διατάξεις του Ν.Δ. 321/1969 «Περί Κώδικος Δημοσίου 
Λογιστικού» όπως ισχύουν κάθε φορά, με ανάλογη εφαρμογή. 

5. Οι υπέρ του Δημοσίου και τρίτων κρατήσεις επί των δαπανών του 
Πνευματικού Κέντρου Χανιών δεν εισάγονται στον Προϋπολογισμό αυ¬ 
τού. 

6. Μέσα στο πρώτο δεκαπενθήμερο κάθε μήνα οι επί των κατά το 
προηγούμενο μήνα εκδοθέντων και εξοφληθέντων ενταλμάτων αναγρα¬ 
φόμενες υπέρ του Δημοσίου και τρίτων κρατήσεις αποδίδονται ως εξής. 

α) Αυτών που αφορούν στο Δημόσιο με επιταγή σε διαταγή του αρμό¬ 
διου Δημόσιου Ταμείου έναντι εκδόσεως υπό αυτού τριπλότυπου εισπρα- 
ξεως που παραδίδεται στον καταβαλλοντα. 

β) Αυτών που αφορούν τρίτους με επιταγή σε διαταγή της Τράπεζας 
της Ελλάδος. 

γ) Εξαιρετικώς οι υπέρ του Ιδρύματος Κοινωνικών Ασφαλίσεων κρα¬ 
τήσεις (εργοδότου και ασφαλισμένου) αποδίδονται με έκδοση επιταγής 
σε διαταγή υπαλλήλου του Πνευματικού Κέντρου Χανιών για την υπο 
αυτού, με βάση τις κρατήσεις που αντιστοιχούν σε κάθε χρηματικό 
ένταλμα, αγορά και επικόλληση ενσήμων Ιδρύματος Κοινωνικών 
Ασφαλίσεων στα βιβλιάρια των μισθωτών. 

δ) Για τις υπέρ του Δημοσίου και τρίτων κρατήσεις των εξοφλούμε¬ 
νων κάθε μήνα ενταλμάτων, καταρτίζονται συγκεντρωτικές μηνιαίες 
καταστάσεις στις οποίες αναλυτικά καταχωρίζονται, κατά χρονολογική 
σειρά εξόφλησης, οι κρατήσεις που έχουν ενεργηθεί σε κάθε ένταλμα που 
εξοφλήθηκε. Αντίγραφα των καταστάσεων αυτών διαβιβάζονται μονον 
στους δικαιούχους τρίτους για ενημέρωσή των, με μνεία του αριθμού 
της οικείας επιταγής που εκδόθηκε. 

7. Τα χρηματικά εντάλματα εξοφλούνται μόνον εφόσον φέρουν τα 
κατά Νόμον τυπικά στοιχεία. Για το τρόπο και τη διαδικασία εξόφλησης 
των χρηματικών ενταλμάτων έχουν εφαρμογή οι αντίστοιχες διατάξεις 


του Ν.Δ. 321/1969 «Περί Κώδικος Δημοσίου Λογιστικού» που εφαρ¬ 
μόζονται ανάλογα. 

Άρθρο 12 

ΛΟΓΙΣΤΙΚΑ ΒΙΒΛΙΑ 

Από το Πνευματικό Κέντρο Χανιών τηρούνται υποχρεωτικά τα ακό¬ 
λουθα Λογιστικά βιβλία: 

Βιβλίον Ταμείου 
Βιβλίον Επιταγών 

Οι εγγραφές στα βιβλία τηρούνται κατά το απλογραφικό σύστημα 
βάσει των οικείων τίτλων ειαπράξεως και πληρωμών. 

Τα Λογιστικά Βιβλβία αφού αριθμηθούν, θεωρούνται κατά φύλλον με 
υπογραφή του Προέδρου του Λογιστικού Συμβουλίου, συντάσσεται δε 
στην τελευταία σελίδα των Πράξη του ίδιου οργάνου σχετικά με το συνο¬ 
λικό αριθμό σελίδων ή φύλλων κάθε βιβλίου από αυτά. Με απόφαση του 
Διοικηκού Συμβουλίου επιτρέπεται να ορίζεται μέλος του Διοικητικού 
Συμβουλίου ως αρμόδιο για την ανωτέρω θεώρηση. 

Άρθρο 13 

ΔΙΑΧΕΙΡΙΣΤΙΚΑ ΒΙΒΛΙΑ ΚΑΙ ΕΝΤΥΠΑ 

1. Από το Πνευματικό Κέντρο Χανιών τηρούνται υποχρεωτικά και 
τα ακόλουθα Διαχειριστικά Βιβλία και Έντυπα τα οποία αριθμούνται 
και θεωρούνται όπως ορίζεται στο άρθρο 13 για τα Λογιστικά Βιβλία. 

Βιβλίο Ακινήτου Κεφαλαίου (Κτηματολόγιον). 

Βιβλίο Μονίμου Υλικού 
Βιβλίο Αναλώσιμου Υλικού 
Βιβλίο Απογραφών 

Βιβλίο Απολογισμών και Ισολογισμών 
Βιβλίο Υπολόγων από Εντάλματα Προπληρωμής 
Τριπλότυπο Εγγραφής Μονίμων Υλικών 
Τριπλότυπο Διαγραφής Μονίμων Υλικών 
Τριπλότυπο Εισαγωγής Αναλωσίμων Υλικών 
Τριπλότυπο Εξαγωγής Αναλωσίμων Υλικών 
Η καταχώρηση στα ανωτέρω βιβλία ενεργείται με τάξη και ακρίβεια 
και κατά τρόπο που ν’ αποδεικνύει τη λεπτομερή εξατομίκευση κάθε εί¬ 
δους. 

2. Στο Κτηματολόγιο (Βιβλίο Ακινήτου Κεφαλαίου) διενεργείται η 
εγγραφή των ακινήτων του Πνευματικού Κέντρου Χανιών (οικόπεδα, 
γαίες, κτίρια και λοιπές εγκαταστάσεις) βάσει των Πρωτόκολλων Ορι¬ 
στικής Παραλαβής αυτών καθώς και των νομίμων τίτλων (άρθρο 9 
εδαφ. I α’ του από 27/30.11.1957 Β.Δ/τος «Περί ρυθμίσεως της δια- 
θέσεως και διαχειρίσεως των κτημάτων και της εν γένει περιουσίας των 
Ταμείων Εφέδρων Πολεμιστών Κρήτης κλπ.). Γίνεται ακριβής περι¬ 
γραφή των ακινήτων (τοποθεσία, είδος, έκταση, όρια) και αξία του ακι¬ 
νήτου βάσει του χρόνου εκτιμήσεως. Όταν τα ακίνητα εκποιούνται γίνε¬ 
ται διαγραφή τους, με μνεία της πράξης εκποίησής τους κλπ. 

3. Για κάθε μόνιμο υλικό, ακίνητο ή κινητό, που καθ’ οιονδήποτε 
τρόπο περιέρχεται στο Πνευματικό Κέντρο Χανιών, εκδίδεται τριπλό¬ 
τυπο εγγραφής μόνιμου υλικού και εφαρμόζονται αντίστοιχα αυτά που 
ορίζονται για την εισαγωγή αναλώσιμου υλικού. 

4. Για κάθε αναλώσιμο υλικό, που περιέρχεται καθ’ οιονδήποτε 
τρόπο στο Πνευματικό Κέντρο Χανιών, εκδίδεται τριπλότυπο εισαγω¬ 
γής αναλώσιμου υλικού στο οποίο αναγράφεται λεπτομερώς το είδος 
του υλικού, η προέλευσή του (από αγορά, παραχώρηση κ.λπ.), η ποσό¬ 
τητα, η τιμή μονάδας, η ολική αξία του και τέλος ο αριθμός της σελίδας 
του Βιβλίου Αναλώσιμου Υλικού στο οποίο αυτό καταχωρήθηκε. Από 
τα τριπλότυπα εισαγωγής στο πρώτο αντίτυπο επισυνάπτεται στα δι- 
καιολογητικά προμήθειας του υλικού για την έκδοση του εντάλματος 
πληρωμής, εάν προέρχεται από αγορά ή στο οικείο Πρακτικό Παραλα¬ 
βής και παράδοσης εάν προέρχεται από παραχώρηση ή δωρεά. Το δεύ¬ 
τερο αντίτυπο παραμένει στην Υπηρεσία, και το τρίτο, που αποτελεί το 
στέλεχος, επισυνάπτεται στα δικαιολογητικά του Απολογισμού του 
αντίστοιχου οικονομικού έτους. 

5. Για κάθε εξαγόμενο από την αποθήκη αναλώσιμο υλικό εκδίδεται 
τριπλότυπο εξαγωγής αναλώσιμου υλικού, εφαρμόζονται δε αντίστοιχα 
τα όσα ορίζονται για την εισαγωγή. Απ’ αυτά το πρώτο επισυνάπτεται 
στα δικαιολογητικά εξαγωγής του είδους (Πρακτικό ανάλωσης, κατα¬ 
στροφής κ.λπ.), το δεύτερο παραμένει στην Υπηρεσία και το τρίτο που 
αποτελεί το στέλεχος επισυνάπτεται στα δικαιολογητικά του Απολογι- 

^6. Για κάθε διαγραφόμενο μόνιμο υλικό, ακίνητο ή κινητό, εκδίδεται 
τριπρότυπο διαγραφής μόνιμου υλικού και εφαρμόζονται αντίστοιχα τα 
όσα ορίζονται για την εξαγωγή αναλώσιμου υλικού. 

7. Οι, για οποιονδήποτε λόγο, εξαγωγές υλικών ενεργούνται με 
έγκριση του Διοικητικού Συμβουλίου με πρόταση τριμελούς επιτροπής 
που συνιστάται από αυτό. 

Τα όσα ορίζονται στην παραγ. 4 του άρθρου αυτού, θα έχουν εφαρ¬ 
μογή μέχρις ότου εκδοθεί ο από την παράγ. 6 του αναβληθέντος άρθρου 
24 του Ν.Δ. 496/1974 προβλεπόμενος Κανονισμός Ταμειακής Λογι¬ 
στικής Τπηρεσίας. 

Άρθρο 14 

1. Στην Τράπεζα της Ελλάδος τηρούνται ο Λογαριασμός Ταμειακής 
Κινήσεως και ο Λογαριασμός Διαθεσίμων Κεφαλαίων του Πνευματικού 
Κέντρου Χανιών. Το Γραφείο Διοικητικού - Οικονομικού υποχρεούται 
κατά το πρώτο δεκαήμερο κάθε μήνα να συμφωνεί τις εγγραφές του Βι¬ 
βλίου Ταμείου με τα αποστελλόμενα αντίγραφα κινήσεως από την Τρά¬ 
πεζα της Ελλάδος κατά τον προηγούμενο μήνα από τους τηρούμενους σ 
αυτή ανωτέρω Λογαριασμούς. 

2. Ο Προϋπογισμός και Απολογισμός που ψηφίζονται από το Διοικη¬ 
τικό Συμβούλιο υποβάλλονται στο Υπουργείο Πολιτισμού για έγκριση 
και σε συνέχεια υποβάλλονται από το Υπουργείο Πολιτισμού στο 
Υπουργείο Οικονομικών για τελική έγκριση. 

3. Ο Προϊστάμενος των Υπηρεσιών του Πνευματικού Κέντρου Χα¬ 
νιών καταρτίζει την ετήσια Λογοδοσία την οποία εντός του Φεβρουάριου 
κάθε έτους, δια του Γενικού Γραμματέα, εισάγει στο Διοικητικό Συμ¬ 
βούλιο για έγκριση. 

4. Οι υπάλληλοι του Πνευματικού Κέντρου Χανιών μπορούν να με¬ 
τακινούνται εκτός έδρας για εκτέλεση Υπηρεσίας, με την έγκριση του 
Προέδρου του Διοικητικού Συμβουλίου εφαρμόζονται δε στην περί¬ 
πτωση αυτή οι διατάξεις του Ν.Δ/τος 65/1973 «Περί δαπανών κινή- 
σεως των τακτικών πολιτικών δημοσίων υπαλλήλων» όπως ισχύουν 


κάθε φορά. 

5. Για την υπό του Πνευματικού Κέντρου Χανιών ανέγερση κτηρίων 
και εγκαταστάσεων πάσης φύσεως έχουν εφαρμογή οι διατάξεις περί 
εκτελέσεως Δημοσίων Έργων, όπως ισχύουν κάθε φορά. 

6. Για την υπό του Πνευματικού Κέντρου Χανιών ενέργεια προμη¬ 
θειών, μισθώσεων και εκμισθώσεων εν γένει, ως και αγορών ή εκποιή¬ 
σεων ακινήτων, εκποιήσεων κινητών, ως και για εκτέλεση εργασιών 
έχουν εφαρμογή οι διατάξεις του Π.Δ/τος 715/10.9.1979 όπως ισχύ¬ 
ουν κάθε φορά. 

Άρθρο 15 

Από τη δημοσίευση στην Εφημερίδα της Κυβερνήαεως του παρόντος 
διατάγματος καταργείται το Π.Δ. 952/1981 «Περί οργανώσεως, λει¬ 
τουργίας και διαχειρίσεως του Πνευματικού Κέντρου Χανιών» (ΦΕΚ 
239/Α/1981). 

Στην Υπουργό Πολιτισμού, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 2 Σεπτεμβρίου 1988 

